stanford-oval/wikipedia huggingface dataset:
ระบบสุริยะ
ย่านไกลที่สุดของระบบ > ขอบนอก

ยังมีสิ่งต่าง ๆ อีกมากมายในระบบสุริยะที่เรายังไม่รู้จัก ประมาณว่า สนามแรงโน้มถ่วงของดวงอาทิตย์มีอิทธิพลครอบคลุมดาวฤกษ์ต่าง ๆ ในย่านใกล้เคียงเป็นระยะทางราว 2 ปีแสง (125,000 AU) รัศมีต่ำสุดของเมฆออร์ตที่ประมาณกันไว้น่าจะไม่ต่ำกว่า 50,000 AU แม้จะมีการค้นพบที่น่าประหลาดใจเช่นการค้นพบเซดนา แต่ย่านอวกาศระหว่างแถบไคเปอร์กับเมฆออร์ต ซึ่งกินเนื้อที่กว้างในรัศมีหลายหมื่นหน่วยดาราศาสตร์ก็ยังไม่สามารถสำรวจและจัดทำแผนผังออกมาได้ นอกจากนี้ยังมีการศึกษาสำรวจเพิ่มเติมสำหรับดินแดนระหว่างดาวพุธกับดวงอาทิตย์ เราอาจจะได้ค้นพบวัตถุต่าง ๆ อีกมากในย่านต่าง ๆ ของระบบสุริยะที่ยังไม่ได้จัดทำแผนผังเอาไว้
บริบทเชิงดาราจักร

ระบบสุริยะตั้งอยู่ในดาราจักรทางช้างเผือก ซึ่งเป็นดาราจักรชนิดก้นหอยมีคาน มีเส้นผ่านศูนย์กลางประมาณ 100,000 ปีแสง มีดาวฤกษ์สมาชิกประมาณ 200,000 ล้านดวง ดวงอาทิตย์ของเราเป็นดาวฤกษ์สมาชิกดวงหนึ่งที่ตั้งอยู่ทางแขนก้นหอยด้านนอกของทางช้างเผือก ในส่วนที่เรียกกันว่า แขนโอไรออน หรือสเปอร์ท้องถิ่น ห่างจากบริเวณศูนย์กลางของดาราจักรประมาณ 25,000 ถึง 28,000 ปีแสง ความเร็วที่เคลื่อนที่ภายในดาราจักรอยู่ที่ประมาณ 220 กิโลเมตรต่อวินาที ดังนั้นมันจะเคลื่อนที่วนครบหนึ่งรอบในเวลา 225-250 ล้านปี การวนครบรอบนี้เรียกกันว่าเป็น ปีดาราจักร ของระบบสุริยะ
ตำแหน่งของระบบสุริยะในดาราจักรน่าจะเป็นองค์ประกอบสำคัญต่อวิวัฒนาการของสิ่งมีชีวิตบนโลก เพราะวงโคจรของมันจะค่อนข้างเป็นวงกลม และมีระดับความเร็วพอกันกับแขนก้นหอยของดาราจักร ซึ่งแสดงว่ามันไม่ได้เคลื่อนผ่านไปในดาราจักรมากนัก แขนก้นหอยนี้เป็นถิ่นที่อยู่ของวัตถุท้องฟ้าที่กว่าจะกลายเป็นซูเปอร์โนวาก็ต้องใช้เวลาอีกนาน ทำให้โลกมีเวลาอันยาวนานที่จะสร้างสภาวะเสถียรภาพมากพอสำหรับการวิวัฒนาการของสิ่งมีชีวิต นอกจากนี้ระบบสุริยะยังตั้งอยู่นอกเขตแดนอันหนาแน่นของดาวฤกษ์ในใจกลางดาราจักร ที่บริเวณใจกลางนั้นจะมีแรงโน้มถ่วงรบกวนจากดาวฤกษ์ใกล้เคียงสูงมาก ซึ่งจะส่งผลกระทบต่อวัตถุในเขตเมฆออร์ต อันจะทำให้เกิดดาวหางมากมายพุ่งเข้าสู่ระบบสุริยะชั้นในได้ ทำให้เกิดการปะทะที่อาจสร้างสภาวะอันไม่เหมาะสมต่อชีวิต ปริมาณรังสีเข้มข้นที่ใจกลางดาราจักรก็อาจส่งผลรบกวนต่อวิวัฒนาการของชีวิตอันซับซ้อนด้วย ถึงกระนั้นในตำแหน่งของระบบสุริยะปัจจุบัน ก็มีนักวิทยาศาสตร์บางส่วนตั้งทฤษฎีว่าเคยเกิดซูเปอร์โนวามาก่อน และส่งผลกระทบในทางกลับกันกับข้อสมมุติฐานก่อนหน้านั้น คือในช่วง 35,000 ปีสุดท้ายมานี้แรงระเบิดจากซูเปอร์โนวา ได้แพร่กระจายสสารในแกนกลางของมันออกมายังดวงอาทิตย์ในรูปของฝุ่นกัมมันตรังสี รวมถึงชิ้นส่วนขนาดใหญ่ที่คล้ายดาวหาง
บริบทเชิงดาราจักร > ย่านใกล้เคียง

ย่านใกล้เคียงในดาราจักรที่อยู่ติดกันกับดาราจักรของเรา มีชื่อเรียกว่า เมฆระหว่างดาวท้องถิ่น (Local Intersteller Cloud) หรือ ฟลัฟฟ์ท้องถิ่น (Local Fluff) เป็นบริเวณที่มีเมฆหนาแน่นซึ่งตั้งอยู่ใน ฟองท้องถิ่น อันเป็นห้วงอวกาศที่ค่อนข้างโปร่งรูปร่างคล้ายนาฬิกาทรายอยู่ในสสารระหว่างดาว กินเนื้อที่กว้างประมาณ 300 ปีแสง ในฟองท้องถิ่นนี้เต็มไปด้วยพลาสมาอุณหภูมิสูงซึ่งเชื่อว่าน่าจะเป็นส่วนที่หลงเหลืออยู่จากซูเปอร์โนวาครั้งล่าสุดที่เกิดขึ้น
ทิศทางที่ดวงอาทิตย์เคลื่อนไปในอวกาศระหว่างดาวเรียกว่า โซลาร์เอเพกซ์ (solar apex) อยู่ใกล้กับกลุ่มดาวเฮอร์คิวลีสในทิศทางเดียวกับตำแหน่งปัจจุบันของดาวเวกา
มีดาวฤกษ์อยู่ค่อนข้างน้อยในช่วงระยะ 10 ปีแสง (ประมาณ 95 ล้านล้านกิโลเมตร) จากดวงอาทิตย์ ดาวฤกษ์ที่อยู่ใกล้ที่สุดคือระบบดาวสามดวง แอลฟาคนครึ่งม้า ซึ่งอยู่ห่างออกไป 4.4 ปีแสง แอลฟาคนครึ่งม้า เอ และ บี เป็นดาวคู่ที่มีลักษณะคล้ายดวงอาทิตย์ มีดาวแคระแดงขนาดเล็กชื่อ แอลฟาคนครึ่งม้า ซี (หรือดาวพร็อกซิมาคนครึ่งม้า) โคจรรอบดาวคู่ทั้งสองนั้นที่ระยะห่าง 0.2 ปีแสง ดาวฤกษ์อื่นที่อยู่ใกล้ดวงอาทิตย์ในลำดับถัดออกไปได้แก่ดาวแคระแดงบาร์นาร์ด (5.9 ปีแสง) ดาววูลฟ์ 359 (7.8 ปีแสง) และ ดาวลาลังเดอ 21185 (8.3 ปีแสง) ดาวฤกษ์ดวงใหญ่ที่สุดในระยะ 10 ปีแสงจากดวงอาทิตย์ได้แก่ ดาวซิริอุส เป็นดาวฤกษ์สว่างบนแถบลำดับหลักที่มีมวลมากกว่าดวงอาทิตย์ราว 2 เท่า มีดาวแคระขาวชื่อ ซิริอุส บี โคจรอยู่รอบ ๆ ห่างจากดวงอาทิตย์ของเราไป 8.6 ปีแสง ระบบอื่น ๆ ที่มีอยู่ในระยะ 10 ปีแสงได้แก่ ระบบดาวแคระแดงคู่ ลูยเทน 726-8 (8.7 ปีแสง) ดาวแคระแดงเดี่ยว รอส 154 (9.7 ปีแสง)  สำหรับดาวฤกษ์เดี่ยวที่มีลักษณะคล้ายคลึงกับดวงอาทิตย์ที่อยู่ใกล้ที่สุดคือ เทาวาฬ อยู่ห่างออกไป 11.9 ปีแสง มันมีมวลประมาณ 80% ของมวลดวงอาทิตย์ แต่มีความส่องสว่างเพียง 60% ของดวงอาทิตย์เท่านั้น ดาวเคราะห์นอกระบบที่อยู่ใกล้ที่สุดเท่าที่รู้จัก เป็นดาวเคราะห์ที่อยู่ในระบบดาวของ เอปไซลอนแม่น้ำ ซึ่งเป็นดาวฤกษ์ที่ค่อนข้างหรี่จางและมีสีแดงกว่าดวงอาทิตย์ อยู่ห่างออกไป 10.5 ปีแสง มีดาวเคราะห์ในระบบที่ได้รับการยืนยันแล้ว 1 ดวง คือ เอปไซลอนแม่น้ำ บี มีขนาดราว 1.5 เท่าของมวลของดาวพฤหัสบดี คาบโคจรรอบดาวฤกษ์แม่ของมันใช้เวลา 6.9 ปี
ดูเพิ่ม

สัญลักษณ์ทางดาราศาสตร์
เซเลสเทีย - ซอฟต์แวร์เสรีสำหรับใช้จำลองวัตถุทางดาราศาสตร์แบบ 3 มิติ
เส้นเวลาการสำรวจระบบสุริยะ
เส้นเวลาการค้นพบดาวเคราะห์และดวงจันทร์ในระบบสุริยะ
รายชื่อวัตถุในระบบสุริยะ
การสำรวจอวกาศ
อาณานิคมในอวกาศ
เชิงอรรถ

↑  ในภาพไม่มีการเพิ่มแถบดาวเคราะห์น้อยและแถบไคเปอร์ เนื่องจากดาวเคราะห์น้อยแต่ละดวงมีขนาดเล็กเกินกว่าที่จะแสดงบนแผนภาพได้
1 2  เมื่อวันที่ 2 เมษายน ค.ศ. 2022
แหล่งข้อมูลอื่น

"ระบบสุริยะ" เก็บถาวร 1 กรกฎาคม 2007 ที่ เวย์แบ็กแมชชีน ข้อมูลจากโครงการสำรวจระบบสุริยะขององค์การนาซา (ในภาษาอังกฤษ)
แบบจำลองระบบสุริยะขององค์การนาซา (ในภาษาอังกฤษ)
"ระบบสุริยะ" เก็บถาวร 17 ธันวาคม 2016 ที่ เวย์แบ็กแมชชีน จากโครงการ NASA/JPL (ในภาษาอังกฤษ)
รายงานพิเศษ : การประชุมกำหนดนิยาม "ดาวเคราะห์" จากเว็บไซต์สมาคมดาราศาสตร์ไทย
"ระบบสุริยะ" เก็บถาวร 23 มีนาคม 2015 ที่ เวย์แบ็กแมชชีน จากสถาบันวิจัยดาราศาสตร์แห่งชาติ (องค์การมหาชน)
| ด ค กที่ตั้งของโลกในเอกภพ |
| --- | --- |
ประกอบด้วย: โลก → ระบบสุริยะ → กลุ่มเมฆระหว่างดาวท้องถิ่น → ฟองท้องถิ่น → แถบกูลด์ → แขนนายพราน → ทางช้างเผือก → กลุ่มย่อยทางช้างเผือก → กลุ่มท้องถิ่น → แผ่นท้องถิ่น → กลุ่มกระจุกดาราจักรหญิงสาว → กลุ่มกระจุกดาราจักรลาเนียเคอา → ที่ว่าง เคบีซี → เอกภพที่สังเกตได้ → เอกภพ แต่ละ ลูกศร (→) อาจอ่านได้ว่า "อยู่ใน" หรือ "เป็นส่วนหนึ่งของ"
ที่เกี่ยวข้อง:  Cosmic View (หนังสือปี 1957)  To the Moon and Beyond (ภาพยนตร์ปี 1964)  Cosmic Zoom (ภาพยนตร์ปี 1968)  Powers of Ten (ภาพยนตร์ปี 1968 และ 1977)  Cosmic Voyage (สารคดีปี 1996)  Cosmic Eye (2012)  ประวัติศูนย์กลางของจักรวาล  อันดับของขนาด 
 สถานีย่อยดาราศาสตร์
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย 
อื่น ๆ:  NARA 
กล้องโทรทรรศน์จำลองจากชุดที่ไอแซก นิวตันใช้
ภาพวาดยานไพโอเนียร์ 10 ขณะผ่านวงโคจรของดาวพลูโตเมื่อปี 1983 ได้รับสัญญาณครั้งสุดท้ายเมื่อมกราคม 2003 ส่งมาจากระยะ 82 AU
ภาพถ่ายแผ่นจานดาวเคราะห์ก่อนเกิดในเนบิวลานายพราน จากกล้องฮับเบิล แสดงให้เห็น "แหล่งอภิบาลดาวฤกษ์" ที่กว้าง 1 ปีแสง มีลักษณะคล้ายคลึงกับเนบิวลาในยุคโบราณซึ่งฟูมฟักดวงอาทิตย์ของเราให้ถือกำเนิดขึ้น
ภาพวาดโดยศิลปินแสดงให้เห็นวิวัฒนาการของดวงอาทิตย์
ซ้าย: ดวงอาทิตย์ของเราในปัจจุบันซึ่งอยู่ในแถบลำดับหลัก
กลาง: ดาวยักษ์แดง
ขวา: ดาวแคระขาว
ขนาดวงโคจรของวัตถุต่าง ๆ ในระบบสุริยะ จากเล็กไปใหญ่ เริ่มจากด้านซ้ายบนวนตามเข็มนาฬิกา
ย่านต่าง ๆ ในระบบสุริยะ
ภาพถ่ายดวงอาทิตย์ในรังสีเอกซ์
ภาพจำลองโครงสร้าง แผ่นกระแสเฮลิโอสเฟียร์
ภาพเปรียบเทียบขนาดของดาวเคราะห์ใกล้โลก สัดส่วนเปรียบเทียบเป็นไปตามขนาดจริง
แผนภาพแถบดาวเคราะห์น้อยหลักกับดาวเคราะห์น้อยตระกูลทรอย
ภาพดาวเคราะห์ชั้นนอกทั้ง 4 ดวง จากบนลงล่าง ดาวเนปจูน ดาวยูเรนัส ดาวเสาร์ และดาวพฤหัสบดี (ไม่ใช่สัดส่วนจริง)
ดาวหางเฮล-บอปป์
แผนผังวัตถุต่าง ๆ ในแถบไคเปอร์เท่าที่รู้จัก เทียบกับดาวเคราะห์ชั้นนอกทั้ง 4 ดวง
พลูโต คารอน กับดวงจันทร์บริวารทั้งสองดวง
แผนภาพแสดงความเยื้องศูนย์กลางและความเอียงของระนาบโคจร เส้นสีดำคือแถบหินกระจาย สีน้ำเงินคือแถบไคเปอร์ดั้งเดิม และสีเขียวคือย่านการสั่นพ้องของวงโคจร
ยานวอยเอจเจอร์ทั้งสองเดินทางผ่านกำแพงกระแทกเข้าสู่ย่านเฮลิโอชีท
ภาพจำลองแถบไคเปอร์ และกลุ่มเมฆออร์ตตามทฤษฎี
ตำแหน่งของระบบสุริยะในแขนก้นหอยของดาราจักร (จุดสีเหลือง)
ภาพวาดของศิลปินแสดงถึง ฟองท้องถิ่น
ณัฐกิตติ์ บุตรสิงห์

นักฟุตบอลชาวไทย
| ข้อมูลส่วนตัว |
| --- | --- | --- | --- |
ชื่อเต็ม:  ณัฐกิตติ์ บุตรสิงห์
วันเกิด:  2 พฤษภาคม พ.ศ. 2546 (21 ปี)
สถานที่เกิด:  จังหวัดอุทัยธานี ประเทศไทย
ส่วนสูง:  1.70 เมตร (5 ฟุต 7 นิ้ว)
ตำแหน่ง:  กองหน้า, ปีก
สโมสรเยาวชน
พ.ศ. 2555–2559:  สมุทรปราการ
พ.ศ. 2560–2564:  บีจี ปทุม ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| พ.ศ. 2564–2565 |  อุทัยธานี |  1 |  (0) |
| พ.ศ. 2564–2565 |  → อูนิออนอาดาร์เบ (ยืมตัว) |  0 |  (0) |
| พ.ศ. 2565–2566 |  แบงค็อก ยูไนเต็ด |  0 |  (0) |
| พ.ศ. 2565–2566 |  → สมุทรปราการ (ยืมตัว) |  16 |  (0) |
| พ.ศ. 2566 |  สมุทรปราการ |  6 |  (0) |
ทีมชาติ
| พ.ศ. 2565 |  ไทย อายุไม่เกิน 19 ปี |  2 |  (2) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 19 กันยายน พ.ศ. 2566
ณัฐกิตติ์ บุตรสิงห์ ชื่อเล่น ตะวัน (2 พฤษภาคม พ.ศ. 2546 – ) เป็นนักฟุตบอลชาวไทย ซึ่งปัจจุบันทำหน้าที่ในตำแหน่งกองหน้าหรือปีก
อาชีพสโมสร > ชีวิตช่วงต้น

ณัฐกิตติ์เริ่มเล่นฟุตบอลตั้งแต่ชั้นอนุบาล ก่อนจะย้ายมาที่จังหวัดสมุทรปราการเมื่อยังเป็นเด็ก เขาได้เซ็นสัญญากับสโมสรฟุตบอลจังหวัดสมุทรปราการ ก่อนที่จะได้รับการเสนอสัญญากับสโมสรฟุตบอลบีจี ปทุม ยูไนเต็ด เมื่ออายุได้ 14 ปี เขาใช้เวลาอยู่ที่ศูนย์ฝึกยามาโอกะ ฮานาซากะ อะคาเดมี่ ของสโมสรฟุตบอลบีจี ปทุม ยูไนเต็ด ซึ่งเขาถูกแมวมองของทีมชาติไทยชุดเยาวชนจับตามอง
อาชีพสโมสร > สโมสรฟุตบอลอุทัยธานี กับประสบการณ์ต่างแดน

เมื่อสิ้นสุดฤดูกาล 2563–64 ณัฐกิตติ์ได้เซ็นสัญญากับสโมสรฟุตบอลอุทัยธานี ส่วนในเดือนมิถุนายน พ.ศ. 2564 เขาเดินทางไปประเทศเยอรมนีเพื่อเข้าร่วมโครงการไบเอิร์นเวิลด์สควอดในฐานะผู้เล่น และได้ใช้เวลาเล่นเกมกระชับมิตรให้แก่พวกเขาในประเทศเม็กซิโก ซึ่งเขายิงได้สามประตูจากสามเกม
ครั้นเดือนสิงหาคม พ.ศ. 2564 เขาได้เซ็นสัญญาฉบับใหม่กับสโมสรฟุตบอลอุทัยธานี ก่อนที่จะทดสอบฝีเท้ากับสโมสรฟุตบอลเฆตาเฟ ซึ่งเป็นสโมสรในลาลิกาของประเทศสเปน
กระทั่งในเดือนธันวาคม พ.ศ. 2564 ณัฐกิตติ์ได้ร่วมทีมอาเด อูนิออนอาดาร์เบในประเทศสเปน โดยเริ่มต้นจัดให้อยู่ในทีมรุ่นอายุไม่เกิน 19 ปี และแม้จะย้ายทีม แต่ณัฐกิตติ์ยังคงลงเล่นให้แก่ไบเอิร์นมิวนิกในเกมกระชับมิตรระดับเยาวชน โดยได้รับการเรียกตัวไปแข่งในประเทศบราซิลเมื่อเดือนเมษายน พ.ศ. 2565
อาชีพระดับนานาชาติ

นอกจากนี้ ณัฐกิตติ์เคยเป็นตัวแทนของประเทศไทยในการแข่งระดับเยาวชนนานาชาติมาแล้วหลายครั้ง
แหล่งข้อมูลอื่น

FC Bayern World Squad profile
ข้อมูลของ ณัฐกิตติ์ บุตรสิงห์ ที่ ซ็อกเกอร์เวย์
นายกฯ (มือใหม่)

สำหรับChange ในความหมายอื่น ดูที่ Change (แก้ความกำกวม)
| นายกฯ (มือใหม่) หัวใจประชาชน |
| --- | --- |
ประเภท: ดรามา, การเมือง
แสดงนำ: ทาคุยะ คิมุระ เอริ ฟุคะสึ
ดนตรีแก่นเรื่องปิด: ไมส์อเวย์ (มาดอนน่า)
ประเทศแหล่งกำเนิด: ญี่ปุ่น
ภาษาต้นฉบับ: ญี่ปุ่น
จำนวนตอน: 10
การผลิต
ผู้อำนวยการสร้าง: ฮิโรยูกิ โกโต คาซูยูกิ ชิมิสึ
สถานที่ถ่ายทำ: โตเกียว
ความยาวตอน: 54 นาที
ออกอากาศ
เครือข่าย: สถานีโทรทัศน์ฟูจิ
ออกอากาศ: 12 พฤษภาคม ค.ศ. 2008 (2008-05-12) – 14 กรกฎาคม ค.ศ. 2008 (2008-07-14)
นายกฯ (มือใหม่) หัวใจประชาชน (ญี่ปุ่น: チェンジ; อังกฤษ: Change) เป็นละครโทรทัศน์ของสถานีโทรทัศน์ฟูจิ โดยออกอากาศที่ญี่ปุ่น ระหว่างวันที่ 12 พฤษภาคม พ.ศ. 2551 ถึงวันที่ 14 กรกฎาคม ปีเดียวกัน และออกอากาศในประเทศไทย ทางสถานีโทรทัศน์ทีวีไทย ทุกวันพุธ และวันพฤหัสบดี เวลา 20.20 - 21.10 น. โดยเริ่มตอนแรก ในวันที่ 22 เมษายน พ.ศ. 2552 ออกอากาศตอนจบในวันที่ 27 พฤษภาคม พ.ศ. 2552 และ พ.ศ. 2554 ทาง สถานีโทรทัศน์ไทยพีบีเอส ได้นำซีรีส์นี้นำกลับมาออกอากาศซ้ำอีกครั้ง โดยออกอากาศทุกวันจันทร์ - พุธ เวลา 20.20 - 21.10 น. โดยเริ่มตอนแรก ในวันที่ 10 พฤษภาคม พ.ศ. 2554 - 14 มิถุนายน พ.ศ. 2554
การเชื่อมโยงละครกับสถานการณ์ปัจจุบัน

ในเนื้อเรื่องได้กล่าวถึงการเมืองในประเทศต่างๆ ทั้งในแง่ที่มีวิกฤตศรัทธาของประชาชนต่อการเมืองแบบเก่าๆ ประชาชนขาดความสนใจและการมีส่วนร่วมกับภาคการเมือง และกล่าวถึงการที่คนหน้าใหม่เข้ามาสู่วงการทางการเมืองและลงชิงชัยในตำแหน่งสำคัญๆ อาทิเช่น บารัก โอบามา ผู้สมัครชิงตำแหน่งประธานาธิบดีแห่งสหรัฐอเมริกา ในปี ค.ศ. 2008 ซึ่งเปิดตัวด้วยสโลแกน Change เช่นเดียวกับชื่อเรื่อง ซึ่งมีภาพลักษณ์ในลักษณะเดียวกับตัวละครเอกในเรื่อง คือเป็นคนหนุ่มรุ่นใหม่ และต้องการเปลี่ยนแปลงประเทศไปในทางที่ดีขึ้น
สำหรับการออกอากาศในประเทศไทยครั้งแรกในเดือนเมษายน-พฤษภาคม พ.ศ. 2552 อยู่ช่วงที่กำลังเกิดวิกฤตการณ์การเมืองในประเทศพอดี จนส่งผลให้ผู้ชมชาวไทยวิพากษ์วิจารณ์ถึงตัวละคร เคตะ อะซะกุระ ว่ามีลักษณะบางอย่างคล้ายกับนักการเมืองบางคนในประเทศไทย เช่น มีแนวความคิดที่ก้าวหน้า ลงพื้นที่แก้ไขปัญหาให้กับชาวบ้านอย่างไม่ถือตัว และทำหน้าที่บริหารงานระดับประเทศโดยไม่ทุจริต
แหล่งข้อมูลอื่น

เว็บเพจในเว็บไซต์ไทยพีบีเอส เก็บถาวร 2009-05-19 ที่ เวย์แบ็กแมชชีน (ไทย)
เว็บเพจในเว็บไซต์ฟูจิทีวี เก็บถาวร 2010-02-02 ที่ เวย์แบ็กแมชชีน (ญี่ปุ่น)
CHANGE : นายกมือใหม่ หัวใจประชาชน-สำหรับคนที่ต้องการเปลี่ยนแปลง (แนะนำหนังสือ) เก็บถาวร 2016-01-05 ที่ เวย์แบ็กแมชชีน
ไมส์ อเวย์ เพลงประกอบซีรีส์
หมอซ่าส์พันธุ์เอ็กซ์

หมอซ่าส์พันธุ์เอ็กซ์ เป็นละครโทรทัศน์ญี่ปุ่นแนวการแพทย์ที่ออกอากาศตอนแรกในเดือนตุลาคม 2012 ทางช่องทีวีอาซาฮี นำแสดงโดยนักแสดงชาวญี่ปุ่น เรียวโกะ โยเนกูระ
เนื้อเรื่อง

ละครเรื่องนี้บอกเล่าเรื่องราวของ ไดมง มิชิโกะ ศัลยแพทย์อิสระที่ทำงานในโรงพยาบาลมหาวิทยาลัยในญี่ปุ่น
นักแสดง

ละครเรื่องนี้นำแสดงโดยเรียวโกะ โยเนกูระ ในบท ด็อกเตอร์เอ็กซ์ หรือไดมง มิชิโกะ
ประวัติการออกอากาศ > ฤดูกาลที่ 5

ซีซั่นที่ 5 ออกอากาศในญี่ปุ่นในช่วงปลายปี 2017 หลังจากผ่านไป 5 ตอน ละครมีส่วนแบ่งตลาดเฉลี่ย 20.1% และเป็นละครที่มีอันดับสูงสุดในสถานีโทรทัศน์เอกชน
การออกอากาศ

บทความหลัก: รายชื่อตอนในหมอซ่าส์พันธุ์เอ็กซ์
การออกอากาศ > ในประเทศญี่ปุ่น

ตั้งแต่ฤดูกาลแรกเป็นต้นมา หมอซ่าส์พันธุ์เอ็กซ์ จะออกอากาศทางสถานีโทรทัศน์ทีวีอาซาฮิ ทุกวันพฤหัสบดี ตั้งแต่เวลา 21:00 น. ถึง 21:54 น. โดยเริ่มออกอากาศฤดูกาลแรกในวันที่ 18 ตุลาคม ค.ศ. 2012 จนถึงฤดูกาลที่ 7 ในวันที่ 16 ธันวาคม ค.ศ. 2021
| ปี | ปี | จำนวนตอน | จำนวนตอน | วันที่ออกอากาศ> วันแรก | วันที่ออกอากาศ> วันสุดท้าย | เรตติงเฉลี่ย (ภูมิภาคคันโต) |
| --- | --- | --- | --- | --- | --- | --- |
|  | 1 | 8 | 8 | 18 ตุลาคม ค.ศ. 2012 (2012-10-18) | 13 ธันวาคม ค.ศ. 2012 (2012-12-13) | 19.1% |
|  | 2 | 9 | 9 | 17 ตุลาคม ค.ศ. 2013 (2013-10-17) | 19 ธันวาคม ค.ศ. 2013 (2013-12-19) | 23.0% |
|  | 3 | 11 | 11 | 9 ตุลาคม ค.ศ. 2014 (2014-10-09) | 18 ธันวาคม ค.ศ. 2014 (2014-12-18) | 22.9% |
|  | 4 | 11 | 11 | 13 ตุลาคม ค.ศ. 2016 (2016-10-13) | 22 ธันวาคม ค.ศ. 2016 (2016-12-22) | 21.5% |
|  | 5 | 10 | 10 | 12 ตุลาคม ค.ศ. 2017 (2017-10-12) | 24 ธันวาคม ค.ศ. 2017 (2017-12-24) | 20.9% |
|  | 6 | 10 | 10 | 17 ตุลาคม ค.ศ. 2018 (2018-10-17) | 19 ธันวาคม ค.ศ. 2018 (2018-12-19) | 18.5% |
|  | 7 | 10 | 10 | 14 ตุลาคม ค.ศ. 2021 (2021-10-14) | 16 ธันวาคม ค.ศ. 2021 (2021-12-16) | 16.5% |
การตอบรับ

นักวิจารณ์ละครโทรทัศน์ เรอิจิ นารูมะ กล่าวว่าหมอซ่าส์พันธุ์เอ็กซ์ นั้นมีความนิยมเทียบเท่ากับไอโบ (相棒) ชิเอะ ซาโต จากโตโยเกไซ มองว่าละครโทรทัศน์นี้มีความคล้ายคลึงหรือให้บรรยากาศเหมือนกำลังรับชมภาพยนตร์ตะวันตกอย่าง นักฆ่าเพชรตัดเพชร (A Fistful of Dollars) ที่มีตัวละครเอกของเรื่องเป็นมือปืนที่เปรียบเสมือน "หมาป่าผู้โดดเดี่ยว" เช่นเดียวกับไดมง ออริคอน กล่าวถึงความเหมือนกันระหว่างไดมงและตัวละครเอกในมิตะ แม่บ้านพันธุ์แปลก ที่แต่ละตัวละครต่างมีวลีเด่นเป็นของตนเอง "นี่เป็นสิ่งที่คุณต้องตัดสินใจเอง" ที่ทำให้ละครโทรทัศน์เป็นที่น่าสนใจ
การตอบรับ > รางวัล

| ปี | รางวัล | สาขา | ผู้รับ | ผล | อ้างอิง |
| --- | --- | --- | --- | --- | --- |
| 2012 | 16th Nikkan Sports Drama GP | ผลงานผลิตดีเด่น | หมอซ่าส์พันธุ์เอ็กซ์ | เสนอชื่อเข้าชิง |  |
| 2012 | Drama of the Year 2012 | ผลงานผลิตยอดเยี่ยม | หมอซ่าส์พันธุ์เอ็กซ์ | เสนอชื่อเข้าชิง |  |
| 2012 | Drama of the Year 2012 | นักแสดงหญิงยอดเยี่ยม | เรียวโกะ โยเนกูระ | เสนอชื่อเข้าชิง |  |
| 2012 | Drama of the Year 2012 | นักแสดงหญิงหน้าใหม่ | มิซูกิ ยามาโมโตะ | เสนอชื่อเข้าชิง |  |
| 2013 | Tokyo Drama Awards 2013 | ผลงานละครโทรทัศน์ยอดเยี่ยม | หมอซ่าส์พันธุ์เอ็กซ์ | ชนะ |  |
| 2013 | 31st Mukōda Kuniko Awards |  | โนโซมิ นากาโซโนะ | ชนะ |  |
| 2013 | 37th Élan d'or Awards | ให้กำลังใจผู้อำนวยการผลิต | ซาโตโกะ อูจิยามะ | ชนะ |  |
| 2013 | 75th Television Academy Awards | นักแสดงนำหญิงดีเด่น | เรียวโกะ โยเนกูระ | ชนะ |  |
| 2013 | 17th Nikkan Sports Drama GP | ผลงานผลิตดีเด่น | หมอซ่าส์พันธุ์เอ็กซ์ | เสนอชื่อเข้าชิง |  |
| 2014 | 18th Nikkan Sports Drama GP | ผลงานผลิตดีเด่น | หมอซ่าส์พันธุ์เอ็กซ์ | เสนอชื่อเข้าชิง |  |
| 2014 | 79th Television Academy Awards | นักแสดงนำหญิงดีเด่น | เรียวโกะ โยเนกูระ | ชนะ |  |
| 2017 | 20th Nikkan Sports Drama GP | ผลงานผลิตดีเด่น | หมอซ่าส์พันธุ์เอ็กซ์ | เสนอชื่อเข้าชิง |  |
ปลดล็อกที เครื่องนี้มี CEO

| ปลดล็อกที เครื่องนี้มี CEO |
| --- | --- |
ใบปิดประชาสัมพันธ์

ฮันกึล: 사장님을 잠금해제
ความหมายตามตัวอักษร: Unlock the Boss
อาร์อาร์: Sajangnim-eul Jamgeumhaeje 
 
ประเภท:   แฟนตาซี  คอเมดี  ระทึกขวัญ 
เค้าโครงจาก: Unlock the Boss โดย พัก ซอง-ฮยุน
พัฒนาโดย: เคทีสตูดิโอจีนี
เขียนโดย: คิม ฮย็อง-มิน
กำกับโดย: อี ช็อล-ฮา
แสดงนำ: แช จง-ฮย็อบ ซอ อุน-ซู พัก ซอง-อุง
ดนตรีโดย: คิม จี-แอ
ประเทศแหล่งกำเนิด: ประเทศเกาหลีใต้
ภาษาต้นฉบับ: ภาษาเกาหลี
จำนวนตอน: 12
การผลิต
ผู้อำนวยการผลิต: คิม ฮยุน-จุง คิม ฮยุน-ช็อล อี ฮี-ว็อน)
ผู้อำนวยการสร้าง: ฮัน ซ็อก-ว็อน คว็อน มี-กย็อง
บริษัทผู้ผลิต: High Zium Studio Studio N
ออกอากาศ
เครือข่าย: อีเอ็นเอ
ออกอากาศ: 7 ธันวาคม ค.ศ. 2022 (2022-12-07) – 12 มกราคม ค.ศ. 2023 (2023-01-12)
ปลดล็อกที เครื่องนี้มี CEO (เกาหลี: 사장님을 잠금해제; อังกฤษ: Unlock My Boss) เป็นละครชุดทางโทรทัศน์เกาหลีใต้ นำแสดงโดย แช จง-ฮย็อบ ซอ อุน-ซู และ พัก ซอง-อุง สร้างจากเว็บตูนในชื่อภาษาเกาหลีเดียวกันของ พัก ซอง-ฮยุน ออกอากาศตั้งแต่วันที่ 7 ธันวาคม ค.ศ. 2022 ถึงวันที่ 12 มกราคม ค.ศ. 2023 ทางอีเอ็นเอทุกวันพุธและวันพฤหัสบดี เวลา 21:00 น. (ตามเวลาท้องถิ่น) ละครชุดทางโทรทัศน์เล่าเรื่องของประธานบริษัทที่ "ติดอยู่ในสมาร์ตโฟน" จากเหตุการณ์ที่น่าสงสัย เมื่อชายหนุ่มผู้ไม่ผ่านสัมภาษณ์งานบริษัทเดียวกันหยิบสมาร์ตโฟนนั้นได้ ชีวิตของเขาก็เปลี่ยนไป
นักแสดง > ตัวละครหลัก

แช จง-ฮย็อบ แสดงเป็น พัก อิน-ซ็อง: คนหางานจบเอกการแสดงที่ใช้ชีวิตด้วยความพยายามแต่ไม่เคยประสบความสำเร็จ
ซอ อุน-ซู แสดงเป็น จ็อง เซ-ย็อน: เลขาฯ ที่ทำตัวเหมือนหุ่นยนต์ซึ่งต่อมากลายเป็นคู่หูคนสำคัญของอิน-ซ็อง
พัก ซอง-อุง แสดงเป็น คิม ซ็อน-จู: ประธานของซิวเวอร์ไลน์นิง บริษัทไอทีขนาดใหญ่
นักแสดง > ตัวละครสมทบ

อี ซาง-ฮี แสดงเป็น โอ มี-รัน
คิม ซ็อง-โอ แสดงเป็น มา-ฟี
จ็อง ด็อง-ฮวาน แสดงเป็น โอ ย็อง-กึน
คิม บย็อง-จุน แสดงเป็น ควัก ซัม-ซู
คี โซ-ยู แสดงเป็น คิม มิน-อา
ฮเว จี-นา แสดงเป็น จ็อง จี-ฮเย
แหล่งข้อมูลอื่น

เว็บไซต์ทางการ  (ในภาษาเกาหลี)
ปลดล็อกที เครื่องนี้มี CEO ที่ฮันซีเนมา
ปลดล็อกที เครื่องนี้มี CEO ที่อินเทอร์เน็ตมูวีเดตาเบส
| ด ค กผลงานของสตูดิโอเอ็น |
| --- | --- |
ละครโทรทัศน์:  นรกคือผู้อื่น  เพกาซัสมาร์เก็ต  ความลับของนางฟ้า  สวีทโฮม  เนเวอร์เดอะเลส: รักนี้ห้ามไม่ได้  ยูมิส์เซลล์ส  ร้อนนั้นเรารักกัน  ทูมอร์โรว์: พรุ่งนี้  ทูเดย์สเว็บตูน  เดอะโกลเดนสปูน  ปลดล็อกที เครื่องนี้มี CEO  บลัดฮาวส์  ชาตินี้ก็ฝากด้วยนะ  ดูนา ไอดอลสาวข้างบ้าน  วิจิแลนตี  อะบลัดดีลักกีเดย์  เกมท้าตาย 
ภาพยนตร์:  แค่ทำโทรศัพท์มือถือหาย ทำไมต้องกลายเป็นศพ
เฉือนคมธุรกิจปิดเกมแค้น

| เฉือนคมธุรกิจปิดเกมแค้น |
| --- | --- |
ใบปิดประชาสัมพันธ์

ญี่ปุ่น: 六本木クラス
 
เค้าโครงจาก: รปปงงิคลาส และ ธุรกิจปิดเกมแค้น โดย โช กวัง-จิน
บทโดย: โคจิ โทกูโอะ
กำกับโดย:   นาโอกิ ทามูระ  นาโอมิ คิโนชิตะ 
แสดงนำ:   เรียวมะ ทาเกอูจิ  ยูรินะ ฮิราเตะ  ยูโกะ อารากิ  เทรูยูกิ คางาวะ 
ดนตรีแก่นเรื่องเปิด:   "สตาร์ทโอเวอร์" โดย เดอะบีทการ์เด็น  "ยูเกะ." โดย เซยะ มัตสึมูโระ 
ดนตรีแก่นเรื่องปิด: "เบบีสออลไรต์" โดย อาเล็กซานโดรส์
ผู้ประพันธ์เพลง: ยู ทากามิ
ประเทศแหล่งกำเนิด: ประเทศญี่ปุ่น
ภาษาต้นฉบับ: ภาษาญี่ปุ่น
จำนวนตอน: 4 (ณ วันที่ 28 กรกฎาคม ค.ศ. 2022 (2022-07-28))  (รายชื่อตอน)
การผลิต
ผู้อำนวยการสร้าง: ทัตสึกิ โอเอะ
สถานที่ถ่ายทำ:   ประเทศญี่ปุ่น  ประเทศเกาหลีใต้ 
ความยาวตอน: 54 นาที
บริษัทผู้ผลิต:   กาเกาเอ็นเตอร์เทนเมนต์  สตูดิโอลูลาลูลา  ครอสพิกเจอรส์  ทีวีอาซาฮิ 
ออกอากาศ
เครือข่าย: ทีวีอาซาฮิ
ออกอากาศ: 7 กรกฎาคม ค.ศ. 2022 (2022-07-07) – ปัจจุบัน
การแสดงที่เกี่ยวข้อง
ธุรกิจปิดเกมแค้น
เฉือนคมธุรกิจปิดเกมแค้น (ญี่ปุ่น: 六本木クラス; โรมาจิ: Roppongi Kurasu; อังกฤษ: Roppongi Class) เป็นละครโทรทัศน์ญี่ปุ่นภายใต้โครงการความร่วมมือญี่ปุ่น–เกาหลีใต้ โดยดัดแปลงจากละครโทรทัศน์เกาหลีเรื่องธุรกิจปิดเกมแค้น ของเจทีบีซี ออกอากาศทางสถานีโทรทัศน์ทีวีอาซาฮิ นำแสดงโดย เรียวมะ ทาเกอูจิ แสดงเป็น อาราตะ มิยาเบะ
ตัวละคร > ตัวละครหลัก

เรียวมะ ทาเกอูจิ แสดงเป็น อาราตะ มิยาเบะ:
 เจ้าของร้านอิซากายะ "มิยาเบะรุ่นที่สอง" (二代目みやべ) ตั้งอยู่ในรปปงงิ
ยูโกะ อารากิ แสดงเป็น ยูกะ คูซูโนกิ:
 อดีตเพื่อนร่วมชั้นของอาราตะ ทำงานให้แก่ "นางายะโฮลดิงส์"
ยูรินะ ฮิราเตะ แสดงเป็น อาโออิ อาซามิยะ:
 ผู้จัดการไซโคพาทร้านอิซากายะมิยาเบะรุ่นที่สอง เธอเป็นอินฟลูเอนเซอร์ในสังคมออนไลน์ที่มียอดผู้ติดตามกว่า 7 แสนคนในบัญชีอินสตาแกรมของเธอ
เทรูยูกิ คางาวะ แสดงเป็น ชิเงรุ นางายะ:
 ประธานนางายะโฮลดิงส์
ตัวละคร > มิยาเบะรุ่นที่สอง

อากิโยชิ นากาโอะ แสดงเป็น เรียวตะ อูจิยามะ:
 พนักงานเสิร์ฟของมิยาเบะรุ่นที่สอง
ซาโต โฮนามิ แสดงเป็น ริกุ อายาเซะ:
 พนักงานครัวของมิยาเบะรุ่นที่สอง
โอจิ ซูซูกะ แสดงเป็น รีวจิ นางายะ:
 ลูกชายของชิเงรุ
ตัวละคร > นางายะโฮลดิงส์

ไทจิ ซาโอโตเมะ แสดงเป็น รีวกะ นางายะ:
 ลูกชายของชิเงรุ ประธานนางายะโฮลดิงส์ อดีตเพื่อนร่วมชั้นของอาราตะและยูกะ
อิซูมิ อินาโมริ แสดงเป็น เคียวโกะ ไอกาวะ:
 กรรมการผู้จัดการนางายะโอลดิงส์
โคเอ็ง คนโด แสดงเป็น ยูกิโอะ ซากูรางิ:
 เลขานุการของชิเงรุ
ตัวละคร > ตัวละครสมทบ

เค็น มิตสึอิชิ แสดงเป็น ชินจิ มิยาเบะ:
 พ่อของอาราตะ ระหว่างขับขี่จักรยานยนต์กำลังเดินทางกลับบ้าน เขาถูกรีวกะ ลูกชายของประธานนางายะโฮลดิงส์ชนด้วยรถยนต์และเสียชีวิต
นาโอโตะ โองาตะ แสดงเป็น มัตสึชิตะ ฮิโรสึงุ:
 ตำรวจสืบสวนสถานีตำรวจฟูตาบะที่ได้รับหน้าที่ดูแลคดีอุบัติเหตุของชินจิ พ่อของอาราตะ
มิจิโกะ ทานากะ แสดงเป็น การ์เซีย ริซะ:
 เจ้าของร้านบาร์กินดื่ม "Flecha verde"
ยูมะ ยาโมโตะ แสดงเป็น ยูได คิริโนะ
การผลิต

เฉือนคมธุรกิจปิดเกมแค้น เกิดขึ้นภายใต้โครงการความร่วมมือญี่ปุ่น–เกาหลีใต้ โดยมี​ โช กวัง-จิน ผู้เขียนเว็บตูนต้นฉบับ และ คิม ซ็อง-ยุน ผู้กำกับซึ่งรับหน้าที่ดูแลส่วนผลิตของธุรกิจปิดเกมแค้น เป็นส่วนหนึ่งของโครงการความร่วมมือนี้
ตัวละครเอกของเรื่องแสดงโดย เรียวมะ ทาเกอูจิ ได้รับข้อวิพากษ์วิจารณ์จากผู้ชมชาวเกาหลีใต้ ชาวญี่ปุ่นชี้ให้เห็นถึงข้อแตกต่างระหว่างความยาวตอนของละครโทรทัศน์เกาหลีที่ผลิตจำนวนตอนราว 16 ตอน ขณะที่ละครโทรทัศน์ญี่ปุ่นนั้นผลิตตอนในจำนวนที่น้อยกว่า (โดยปกติ 10–12 ตอน) ซึ่งอาจทำให้การดำเนินเรื่องนั้นรวบรัด
แหล่งข้อมูลอื่น

เว็บไซต์ทางการ  (ในภาษาญี่ปุ่น)
เสือมเหศวร

| เสือมเหศวร (ศวร เภรีวงษ์) |
| --- | --- |
ภาพถ่ายจากซ้ายไปขวา มิตร ชัยบัญชา, ศวร เภรีวงษ์
เกิด: พ.ศ. 2457 จังหวัดสุพรรณบุรี ประเทศสยาม
เสียชีวิต: 16 พฤศจิกายน พ.ศ. 2557 (100 ปี) จังหวัดชัยนาท ประเทศไทย
สัญชาติ: ไทย
อาชีพ: ทหาร, โจร, นักแสดง, พระภิกษุ, ชาวไร่ชาวนา
คู่สมรส: โฉมยา เภรีวงษ์
บุตร: 8 คน
บิดามารดา: ฉัตร เภรีวงษ์ (บิดา) ตลับ เภรีวงษ์ (มารดา)
เสือมเหศวร มีชื่อจริงว่า ศวร เภรีวงษ์ (พ.ศ. 2457 - 16 พฤศจิกายน พ.ศ. 2557) เป็นจอมโจรชื่อดังในแถบภาคกลางหลังยุคสงครามโลกครั้งที่สอง ร่วมสมัยกับ เสือดำ เสือฝ้าย และเสือใบ
ประวัติ

เสือมเหศวร เกิดเมื่อ พ.ศ. 2457 ที่ตำบลนางบวช อำเภอเดิมบางนางบวช จังหวัดสุพรรณบุรี นายศวร เป็นบุตรของ นายฉัตร กับ นางตลับ นามสกุล เภรีวงษ์ เป็นบุตรคนสุดท้องจากพี่น้อง 3 คน เดิมรับราชการทหาร แต่หลังปลดประจำการแล้วนั้น พ่อของเสือมเหศวรถูกกำนันฆ่าตาย จึงเข้าร่วมเป็นสมาชิกของชุมโจรเสือฝ้ายหวังจะแก้แค้นให้พ่อตัวเอง สุดท้ายแยกตัวออกมาเป็นอิสระจากเสือฝ้ายจนกลายเป็นจอมโจรชื่อดังในที่สุด โดยได้ชื่อว่า "มเหศวร" จากการแขวนพระเครื่องมเหศวรไว้ที่คอ ซึ่งได้ชื่อว่าช่วยให้แคล้วคลาดปลอดภัย กลับร้ายให้กลายเป็นดี และเมื่อเวลาออกปล้นจะปล้นด้วยความสุภาพ โดยจะบอกให้เหยื่อนำสิ่งของที่ต้องการมอบให้มามอบให้ตน ส่วนใหญ่จะปล้นในเวลาเช้ามืด  จนได้รับฉายาว่า จอมโจรมเหศวร เคยโดนตำรวจยิงที่ลำตัวและศีรษะหลายนัดแต่ไม่เข้า
เสือมเหศวรถูกปราบโดย พ.ต.ท.จรูญ บุญสิทธิ์ ซึ่งเป็นผู้เกลี้ยกล่อมให้เสือมเหศวรมอบตัว หลังจากได้รับโทษในเรือนจำแล้ว เสือมเหศวรก็ได้บวชเป็นภิกษุและพราหมณ์ หลังจากนี้ได้ใช้ชีวิตอยู่ที่บ้านพักที่อำเภอหันคา จังหวัดชัยนาท โดยทำไร่มันสำปะหลัง แม้มีอายุกว่า 90 แล้ว แต่เสือมเหศวรก็ยังมีสุขภาพร่างกายที่แข็งแรงอยู่ และเป็นที่เล่าลือว่าเป็นบุคคลจอมขมังเวทย์ มีชาวบ้านและผู้ที่เชื่อถือแวะเวียนมาพบปะพูดคุยเสมอ ๆ โดยในเดือนเมษายน พ.ศ. 2550 เป็นผู้ทำพิธีปลุกเสกจตุคามรามเทพรุ่นลายเซ็นเสือมเหศวรของวัดแสวงหา จังหวัดอ่างทอง
นายศวร ใช้ชีวิตร่วมสมรส กับ นางโฉมยา มีบุตรด้วยกันทั้งสิ้น 8 คน